কিনি
এনরিকে কাস্ত্রো গোনজালেজ (স্পেনীয় উচ্চারণ: [enˈrike ˈkastɾo ɣonˈθaleθ]; ২৩ সেপ্টেম্বর ১৯৪৯ – ২৭ ফেব্রুয়ারি ২০১৮) ছিলেন একজন স্পেনীয় ফুটবল খেলোয়াড় যিনি স্ট্রাইকার হিসেবে খেলতেন। তিনি কিনি [ˈkini] নামেও পরিচিত ছিলেন। কর্মজীবনে তিনি স্পোর্টিং দে গিয়ন এবং ফুটবল ক্লাব বার্সেলোনার সাথে সম্পূর্ণভাবে যুক্ত ছিলেন। তিনি ব্যাপকভাবে দেশের অন্যতম সেরা স্ট্রাইকারদের একজন হিসাবে বিবেচিত হন। তিনি মোট সাতটি পিচিচি ট্রফি পুরস্কার জিতেছিলেন, যার মধ্যে পাঁচটি জিতেছেন লা লিগায়। ১২ বছর ধরে একজন স্পেনীয় আন্তর্জাতিক হিসেবে কিনি দুটি বিশ্বকাপ এবং একটি ইউরোপীয় চ্যাম্পিয়নশিপে দেশটির প্রতিনিধিত্ব করেছেন।